Lav et referat af nedenstående tekst:

Tekst:
Lars Rem (NB) fra Vesthimmerlands Kommune er en af de nye kommunalpolitikere. Nye Borgerlige fik 3,3 procent af stemmerne i kommunen. -  Jeg er rigtig glad for, at så mange stemte på os - og på en gammel københavnsk tilflytter som mig, siger Lars Rem. Han er sikker på, at det er hans partifæller på Christiansborg, der har banet vejen for hans indtræden i kommunalbestyrelsen i Vesthimmerland. - Vi har fire mennesker på Christiansborg, der er enormt klare i spyttet, og det er også derfor, at jeg selv er gået ind i Nye Borgerlige - fordi de er så klare i deres holdninger, siger Lars Rem. Nye Borgerlige fik valgt otte til de nordjyske kommunalbestyrelser og to til regionsrådet. Vælgere kommer fra DF Lars Rem fra Vesthimmerlands Kommune mener, at fremgangen for Nye Borgerlige også kan forklares med Dansk Folkepartis tilbagegang. I Nordjylland måtte partiet vinke farvel til 14 byrådsmandater og har nu blot ti tilbage - kun marginalt flere end Nye Borgerlige. - De er jo også i krise på Christiansborg. Jeg tror, der er en del, der er blevet bange for, at de er blevet lidt røde på den økonomiske politik og gerne vil have noget andet. Og der står vi for en del af Dansk Folkepartis politik, men står også for en borgerlig økonomisk politik. Fik næstformandspost Lars Rem blev i forbindelse med konstitueringen natten til onsdag næstformand for beskæftigelsesudvalget. - Ét mandat er jo ikke ret meget. Men næstformandsposten og især beskæftigelsesudvalget, bekræfter sig blandt andet med jobcentrene, og det er virkelig noget, der vedrører Christiansborg, siger Lars Rem og fortsætter: - Og kan jeg være med til at lægge nogle sten, som de kan gå på og få lavet en ordentlig beskæftigelsespolitik, så er det jo dejligt.

Referat:
Med otte valgte til kommunalbestyrelserne og to til Regionsrådet har Nye Borgerlige sat partiet fast på det nordjyske landkort.